|  |  |  |  |
| --- | --- | --- | --- |
|  | Sunnfjord kommune |  |  |
| **ArkivsakID:** | 20/865 |
| **JournalpostID:** | 20/1511 |
| **Saksbehandlar:** | Vigdis Randine Rørstad Lobenz |
|  |  | **Dato:** | 23.01.2020 |

Saksframlegg

| **Saksnr. utval** | **Utval** | **Møtedato** |
| --- | --- | --- |
| 013/20 | Formannskapet | 06.02.2020 |

**Detaljreguleringsplan fv.601 Angedalsvegen del 2**

|  |  |  |
| --- | --- | --- |
| **Vedlegg i saka:** | | |
| 27.01.2020 | Planomtale 23012020- | 1329711 |
| 24.01.2020 | Reguleringsføresegner del 2 22-01-2020 | 1329415 |
| 24.01.2020 | LAY R Angedalsvegen del 2\_23-01-20 | 1329416 |
| 24.01.2020 | Rapp\_Vannlinjeberegning Førde - vurdering av tiltak Statens vegvesen med vedlegg (rev B02) | 1329411 |
| 24.01.2020 | ROS Angedalsvegen del 2 regplan | 1329412 |
| 24.01.2020 | 30208-GEOT-3 Fv.481 Angedalsvegen til Prestfoss bru utløpsområde kvikkleiresone 2310 Smestad | 1329413 |
| 24.01.2020 | 10203949-RIG-RAP-004\_rev01 \_-\_ Geotekniske vurderinger Prestefossen | 1329414 |
| 24.01.2020 | 30208-GEOT-2, rev.2 Geoteknisk rapport - redusert størrelse | 1329417 |

|  |
| --- |
| **Kommunedirektøren sitt framlegg til vedtak:**  I samsvar med plan- og bygningslova § 12-10, vert detaljreguleringsplan fv. 601 Angedalsvegen del 2 med plankart datert 23.01.2020 og føresegner datert 23.01.2020, sendt på høyring og lagt ut til offentleg ettersyn.  Desse reguleringsplanane vert delvis erstatta av planforslaget:  Anga, Planid 14320000002, Angedalsvegen 35 Planid: 143220080010, Angedalsvegen 47-49 Planid: 143220140002, Flatebakken 1 Planid: 143220150012, Førde sentralsjukehus, Planid 14322016007, Grovene – Flata Planid: 143219760013, Lindborg 2 og 4, Planid 143220030003, Presteholten. Planid: 143219750012, Skyttarkvia, Planid: 143219690006,  Slåtten, Planid: 143219920044, Slåtten nord, Planid 143219930046, Slåtten skule, Planid: 1432013005, Smestad, Planid: 143220120001, Solvang, Planid: 143219750024, Vie område F1, endring. Planid: 143220070016, Vie området, Planid: 143219930048. |

**Behandling i** **Formannskapet** **06.02.2020:**

|  |
| --- |
| Marius Dalin (MDG) bad om ei habilitetsvurdering som følgje av at han er medeigar i ein liten del av vegen. Utfallet av saka vil ikkje medføre økonomisk eller personleg vinning/tap, og Dalin kjenner seg ikkje inhabil i saka.  Kommunedirektøren tilrådde at Dalin er habil i saka.  Eit samrøystes formannskap erklærte Dalin som habil i saka.  **Avrøysting:**  Kommunedirektøren sitt framlegg vart **samrøystes vedteke** |

**FORM-013/20 Vedtak:**

|  |
| --- |
| I samsvar med plan- og bygningslova § 12-10, vert detaljreguleringsplan fv. 601 Angedalsvegen del 2 med plankart datert 23.01.2020 og føresegner datert 23.01.2020, sendt på høyring og lagt ut til offentleg ettersyn.  Desse reguleringsplanane vert delvis erstatta av planforslaget:  Anga, Planid 14320000002, Angedalsvegen 35 Planid: 143220080010, Angedalsvegen 47-49 Planid: 143220140002, Flatebakken 1 Planid: 143220150012, Førde sentralsjukehus, Planid 14322016007, Grovene – Flata Planid: 143219760013, Lindborg 2 og 4, Planid 143220030003, Presteholten. Planid: 143219750012, Skyttarkvia, Planid: 143219690006,  Slåtten, Planid: 143219920044, Slåtten nord, Planid 143219930046, Slåtten skule, Planid: 1432013005, Smestad, Planid: 143220120001, Solvang, Planid: 143219750024, Vie område F1, endring. Planid: 143220070016, Vie området, Planid: 143219930048. |

|  |
| --- |
| **Bakgrunn for saka:**  Førdepakken er under realisering med planlegging og utbygging. I behandlinga i Førde bystyret 24.oktober 2013 gav dei tilslutning til bompengesøknaden. Førdepakken vart vedteke av Stortinget 18.juni 2015 (prop.137 S). Det er eit samla budsjett på ca. 1,8 mrd2019kr. Prosjekta i Førdepakken er basert på Kommunedelplan Trafikk Førde sentrum.  Målet med Førdepakken er å bidra til ei god sentrumsutvikling i Førde. Fleire veglenker og meir gåing og sykling vil gi betre trafikkavvikling i sentrale deler av byen.    **Saksutgreiing:**  Førdepakken har fått utarbeidd forslag til detaljreguleringsplan for fv. 601 Angedalsvegen. Planavgrensinga er vist på kartet (vedlegg); frå eigedomsgrensa mellom Angedalsvegen 17 og 19 fram til Slåtten skule. Tidlegare er det utarbeidd plan for strekninga Vaskarvollen- Presteholten. Det er 2 reguleringsplanar, men det vert bygd ut som eit samla prosjekt. Denne strekninga er tiltak 15 og deler av tiltak 19 i Førdepakken.  Det blei meld oppstart av planarbeidet i desember 2015.  Planen viser løysing med separat sykkelveg og fortau på nordsida av Angedalsvegen. Dette gir god og trafikksikker framkomst for gåande og syklande, noko som er vesentleg sidan dette er ein skuleveg. Veglinja vert om lag slik den er i dag, og det er krav om at veganlegget skal kome klar 200 års flaum med «klimapåslag». På strekninga vert fleire avkøyrsler sanert ved at fleire vert slege saman til nye. Det vert tilrettelagt med punkt for bossdunkoppstillingar langs vegen. Dette vert også tilrettelagt med busstopp.  Det er utarbeidd planomtale, reguleringsføresegner, reguleringskart, geologisk rapport, støyvurdering, risiko- og sårbarheitsanalyse m.m.  Planframlegget skal handsamast etter plan- og bygningslova (pbl) § 12-3. Formannskapet skal ta stilling til om framlegget stettar dei krav som er stilt til detaljregulering, og ev. sende denne til høyring og offentleg ettersyn. Plankart og føresegner vil vere juridisk bindande, medan andre dokument er av opplysande art. Vedtak av ny reguleringsplan vil delvis overlappe og/eller erstatte desse planane:  Anga, Planid 14320000002, Angedalsvegen 35 Planid: 143220080010, Angedalsvegen 47-49 Planid: 143220140002, Flatebakken 1 Planid: 14320150012, Førde sentralsjukehus, Planid 1432016007, Grovene – Flata Planid: 143219760013, Lindborg 2 og 4, Planid 20030003, Presteholten. Planid: 19750012, Skyttarkvia, Planid: 143219690006, Slåtten , Planid: 143219920044, Slåtten nord, Planid 143219930046, Slåtten skule, Planid: 1432013005, Smestad, Planid: 143220120001, Solvang, Planid: 143219750024, Vie område F1, endring. Planid: 143220070016, Vie området, Planid: 143219930048.  **Omtale av planframlegget:** Planområdet grensar til detaljreguleringsplanen fv.601 Angedalsvegen del 1 i grensa mellom Angedalsvegen 17 og 19. Strekninga går heilt til Slåtten skule. Fv.600 med Prestefoss bru og tilhøyrande gang og sykkelveg ca. 135m er også med i denne planen. Det er lagt til eit mellombels rigg- og anleggsområde på gbnr. 23/2 aust for skuleområdet. Dette arealet er i kommuneplanens arealdel (KPA) sett av til offentleg føremål og bustad.  I planområdet er det mange einbustader og hagar langs Angedalsvegen. Mange av bustadhusa er frå før 1997 og einskilde har også avkøyrsle direkte frå Angedalsvegen. Busetnaden er for det meste på oppsida av vegen, men to husklyngar ligg på nedsida av Angedalsvegen. Planen legg opp til å halde på nesten alle bygningane på denne strekninga. Sjølv om ny plan avløyser delar av eksisterande planar, vert ikkje føresegnene knytt til bygningar i desse planane endra. For å få fram veganlegget er Angedalsvegen 33A og B regulert til riving. Det er også garasjen på Angedalsvegen 57. Det vil bli ein prosess med innløysinga av desse etter at reguleringsplanen er vedteken. Ein del av hagane på strekninga vert regulert til mellombels rigg og anleggsområde. Statens vegvesen vil leige arealet av grunneigarane i anleggstida. Desse områda vert sett i stand når anleggsdrifta er over.  Mot elva er arealet regulert til friområde, friluftsområde eller friluftsområde i sjø og vassdrag på dei areal som ikkje er utbygde.  Reguleringsplanen legg til rette for betre framkomst for både dei som køyrer, går og syklar. Det vert gjort med etablering av sykkelveg med fortau på nordsida/oppsida av køyrevegen. Prinsippsnittet viser at samla breidde vert 14 meter. Det er utan ev. fylling eller skjering/skråning.    Separat sykkelveg og fortau gjer det attraktivt med aktiv transport som også er ei av målsettingane med Førdepakken.  Veganlegget går i all hovudsak i eksisterande vegtrase. Ved krysset til Presteholten vert vegen lagt lengre mot elva slik at det vert litt betre plass til krysset. På den staden er det litt vanskelege grunntilhøve, og det vert bygd ein utkraging av vegen slik det er synt under. Her vil innerkanten av fortauet vere der det er i dag, mens sykkelvegen kjem der køyrebana er i dag. Nye køyrebaner kjem då nærare Anga. Tilkomsten til Hagelia vert slik den er i dag.    Det er fleire stader at avkøyrsle vert stengde og slege saman. Eigedomar med vesentleg endra tilkomst er Angedalsvegen 19, 31, 35, 37, 39, 41 A og B. Angedalsvegen 47 og 49 får ikkje tilkomst til Angedalsvegen, men har tilkomst via Lindborg, slik gjeldande reguleringsplan viser. Ved husklyga som ligg på nedsida av vegen, like ved krysset med Vievegen, får Angedalsvegen 30 og 32 felles avkøyrsle. Avkøyrsle til Angedalsvegen 32 må stengast pga. av at fylkesvegen vert heva inn mot krysset, jf. planføresegner § 3f.  Kryssa til Smestad, Grovene, Flatabakken, Skyttarkvia og Geila er planlagt i samsvar med vegnormalen, og vert om lag slik dei er i dag.  Krysset ved Prestefoss bru vert utbetra slik at bussane kan køyre gjennom det utan å kome over i motsett køyrefelt, køyremåte A. Dette er viktig for å auke trafikktrygginga i krysset og for å halde trafikkflyten. Gangfeltet over Angedalsvegen er flytta litt vestover. Her vert det i byggeplanlegginga sett på korleis det kan leggast til rette slik at alle gåande/syklande vert leda til gangfeltet for kryssing til dømes med ledegjerde.    Planen går fram til Slåtten skule, og skal på strekninga Prestefoss bru til skulen berre stadfesta dagens løysing når det gjeld avkøyrsle/kryss. Separat sykkelveg sluttar i den vestlege avkøyrsla.  I området er det utfordrande grunntilhøve med kvikkleire. Det er utarbeidd geologiske rapportar som viser utbreiinga av kvikkleira. Det vert gjort tiltak i byggeplanlegginga slik at desse tilhøva vert ivareteke. Det er krav i vegnormalen N200, vegbygging og TEK 17 for korleis dette skal handterast. I planomtalen er dette teke opp i pt.6.10 (s.15) og 8.12 (s.29). Det kan nemnast at det er strenge krav og prosedyrar for korleis slike områder skal byggast ut. Enkelte stader er det planar om å bruke lette fyllingar med skumglas. På oppsida av vegen ved Prestefoss er det planar om ein «spuntvegg» for å halde massane på plass. I byggeplanlegginga er det stort fokus på dette slik at det vert ei trygg og god løysing.  Det er lagt inn flaumsoner i planen, men vegenanlegget skal byggast slik at det ligg over «200 årsflaumen med klimapåslag». Det er viktig at veganlegget kjem over dette nivået, slik at det er fri ferdsel for alle sidan dette også er ein av to tilkomstar til sjukehuset. I flaumområda er det ikkje lov å føre opp konstruksjonar eller anna som kan hindre vasstraumen i ein flaumsituasjon. Ved krysset til Presteholten må det byggast ei ny plastring av elvekanten i samband med utkraging av vegen. Det vert truleg den einaste plassen der ein går noko uti elva med veganlegget.  Det er sett av fleire fellesområde for renovasjon, bossdunkar, på oppsida av Angedalsvegen. Ein kan ikkje nytte fortau el sykkelveg til slik oppstilling, jf. føresegnene §5a og b.  Det er utgreidd tilhøve kring støy i området. Det vert ikkje skapt ny støy i området og ein reknar med at trafikktala går noko ned når vegnettet i Førdepakken er ferdig utbygd. I Angedalsvegen skal alle bustader med støynivå i raud sone (over 64,5 dB), eller der støynivået aukar med 3 dB vurderast med tanke på støy. For bygg eldre enn 1997 skal i tillegg støy vurderast når støynivået er høgare enn 59,5 dB. Det er lista opp alle eigedommane dette gjeld i planomtalen. Meir om støy finn de under pt. 8.9 s.24 -26.  I anleggsperioden kan Angedalsvegen vere stengd for gjennomkøyring. Det er viktig at veganlegga på E39 og fv. 600 Vievegen vert koordinert slik at alle desse vegane ikkje er stengd samstundes. Dette er ein av tilkomstvegane til sjukehuset. Det skal elles til ei kvar tid vere tilrettelagt for gåande og syklande forbi anleggsområdet.  Når det gjeld naturmangfald, vert det vist til planomtalen pt. 8.6. Det er ikkje registrert naturtypar, eller spesielle verdiar i høve biologisk mangfald i planområdet. Vurderingar etter prinsippa i §§ 8-12 i Naturmangfaldlova ligg i planomtalen. Tiltaket er vurdert å ikkje gje auka belastningar på naturmangfaldet i høve dagens situasjon.  Det er gjennomført risiko og sårbarheitsanalyse i tråd med DSB sin rettleiar «Samfunnstryggleik i kommunen si arealplanlegging». ROS-analyse ligg som vedlegg til planen. Funna vert teke til vitande og følgd opp i byggeplanarbeidet.  Busstopp vert etablert om lag der dei er i dag. Det vert kantstopp slik at bussen stoppar i køyrebana, medan passasjerane ventar på eit fortau inntil vegen. Dette er ei løysing som krev mykje mindre areal enn separate busslommer og løysinga er i samsvar med det vegnormalen N100 opnar for.  Som del av planarbeidet har Statens vegvesen gjort ein kostnadsberekning etter deira metode Anslagsmetoden. Kostnadane på dette nivået er i samsvar for det som ligg i Stortingsprop. 137S.    **Rådmannen si vurdering:** Statens vegvesen (SVV) har gjort eit omfattande arbeid med utarbeiding av denne detaljreguleringsplanen. Strekningen er på 1350 m på fv. 601, med busetnad inntil vegen på neste heile strekninga. I tillegg er det gangvegløysing på 130 m på fv.600. Det gir mange bustadeigedommar og ulike andre utfordringar å forholde seg til. SVV har undervegs hatt kontakt med dei fleste råka grunneigarane og prøvd å finne løysingar gjennom dialog med dei. Det vert invitert til infomøte om planen når den er til offentleg ettersyn.  Planen er ei tilrettelegging for gåande og syklande. Løysing skal vere ein del av eit samanhengande gang-sykkelvegnett i Førde. Sykkelveg med fortau er ei løysing som skal vere frå Slåtten skule og fram til Alti ved Naustdalsvegen. Denne løysinga vert også planlagt frå rundkøyringa på Hafstad til Angedalsvegen (tiltak 1 Førdepakken), Langebruvegen over Løken og til Indre Øyrane (tiltak 12 Førdepakken) og Klettatunnelen (tiltak 17 Førdepakken). Den er allereie etablert frå Førdehuset og til Langebruvegen (tiltak 16 i Førdepakken).  Dei som går og syklar kan ofte kome i konflikt med kvarandre fordi dei har ulik fart. Derfor er det gunstig å skilje desse trafikkant-gruppene når dei er mange som går og syklar. Hurtig framkomst for syklande kan vere bra for å få fleire til å sykle. På korte avstandar kan ein då konkurrere med bil når det gjeld tidsbruk. Målet med Førdepakken er mellom anna at andelen som går og syklar skal auke. Å skilje dei mjuke trafikantane gir også større tryggleik og det kan vere avgjerande for at ein vel å gå eller sykle. Angedalsvegen er ein mykje nytta skuleveg til Førde ungdomsskule, Førde barneskule, Slåtten skule, Hafstad vidaregåande skule og Øyrane vidaregåande skule. I tillegg er det mange som skal nå fritidsaktivitetar i Førdehuset, Kulturskulen, Løa og Hafstadparken. Med desse tilretteleggingane vil det også vere attraktivt å sykle til jobb på HVL, sentralsjukehuset eller ulike arbeidsplassar i Førde sentrum eller på Øyrane.    Ei utfordringane med etablering av nytt veganlegg i eksisterande trase er trafikkavviklinga i anleggstida. Det vert stengingar av vegen noko som vil føre til ulempe for brukarane. Likevel vil det vere ein mogleg omkøyringsveg på E39 og fv. 600; Vievegen. Ein føresetnad er at det til ei kvar tid skal vere gode løysing slik at alle som går og syklar skal kunne passere anleggsområdet. Ein annan føresetnad er at det ikkje vert stengingar samstundes med vegane; fv. 601 Angedalsvegen, fv. 600 Vievegen og E39.  I området er det også utfordringar med flaum og kvikkleire. Dette skal vere ivareteke med eigne utgreiingar som gir ein del føresetnader for vidare byggeplanlegging og bygging.  Langs med Angedalsvegen er det mange røyr og ledingar av ulike typar. Sunnfjord kommune vil i samband med denne utbygginga renovere ein del av vann og avlaupssystemet sitt.  Planen går opp til Slåtten skule. Sunnfjord kommune skal etablere ein ny barnehage på eigedommen rett aust for skulen. Det skal utarbeidast ein detaljreguleringsplan og i den må ein sjå på ei samla trafikkløysingane i området; Slåtten skule og ny barnehage.  Kommunedirektøren har gått gjennom utarbeidd detaljreguleringsplan og tilrår at den vert lagt ut på høyring og offentleg ettersyn. |

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | Ole John Østenstad | Odd Harry Strømsli | | kommunedirektør | leiar areal og byggesak | |  |  | |